b"\n_START_ARTICLE_\nRichmond Lattimore\n_START_SECTION_\nBakgrunn\n_START_PARAGRAPH_\nHan var s\xc3\xb8nn av David og Margaret Barnes Lattimore og ble f\xc3\xb8dt i Kina i Qingdynastiets tid. Han ble uteksaminert fra Dartmouth College i 1926. Hans bror Owen Lattimore var sinolog og ble utsatt for falske anklager i McCarthy-tiden. Han ble senere rehabiliert ettersom det ble funnet at det ikke var hold i beskyldningene. Deres s\xc3\xb8ster Eleanor Frances Lattimore var forfatter og illustrat\xc3\xb8r av barneb\xc3\xb8ker._NEWLINE_Richmond var Rhodes Scholar ved Christ Church i Oxford, og tok sin B.A. i 1932, og deretter doktorgrad ved University of Illinois i 1934.\n_START_SECTION_\nDikter, oversetter\n_START_PARAGRAPH_\nHan begynte ved greskseksjonen ved Bryn Mawr College det p\xc3\xa5f\xc3\xb8lgende \xc3\xa5r, og giftet seg med Alice Bockstahler, som han fikk to s\xc3\xb8nner med. Fra 1943 til 1946 tjenestegjorde Lattimore i United States Navy, men vendte etter krigen tilbake til stillingen ved Bryn Mawr College, med periodiske gjestestillinger ved andre universiteter, frem til sin pensjonering i 1971. Han fortsatte med sin diktning og sine oversettelser resten av livet, med to dikt publisert posthumt._NEWLINE_Han oversatte Johannes' \xc3\xa5penbaring i 1962. Han fortsatte med resten av Det nye testamente; hans oversettelse ble publisert posthumt i 1996 med tittelen The New Testament._NEWLINE_Lattimores oversettelse av Aristofanes' Froskene ble utmerket med Bollingen Poetry Translation Prize i 1962._NEWLINE_Kort f\xc3\xb8r sin d\xc3\xb8d ble han d\xc3\xb8pt som katolikk, delvis grunnet sitt arbeide med oersettelse av Lukasevangeliet."